Léon Walras

Marie Esprit Léon Walras (* 16. december 1834, Évreux – † 5. január 1910, Montreux) bol francúzsky ekonóm. Bol matematický ekonóm, zakladateľ Lausannskej školy. Bol tvorcom teórie všeobecnej ekonomickej rovnováhy.

Walras bol synom francúzskeho ekonóma Augusta Walrasa. Auguste bol školský úradník a nie profesionálny ekonóm, ale jeho ekonomické myslenie ovplyvnilo aj jeho syna. 

 Všeobecná ekonomická rovnováha 
V roku 1874 a 1877 vydal Walras dielo Elementy čistej ekonómie, dielo ktoré je považované za základ pre teóriu všeobecnej ekonomickej rovnováhy.

Táto teória vychádza z predpokladu vzájomnej závislosti cien. Má jednoznačne statický charakter. Dôležitou podmienkou dosiahnutia všeobecnej ekonomickej rovnováhy je rovnosť dopytu a ponuky.

Problémy všeobecnej ekonomickej rovnováhy vyjadril a riešil matematicky pomocou štyroch sústav rovníc:
 Prvá vyjadruje veľkosť dopytu po spotrebných tovaroch ako funkciu cien. 
 Druhá vyjadruje veľkosť ponuky výrobných služieb ako funkciu cien. 
 Tretia ukazuje, ako možno vyjadriť ceny hotových výrobkov pomocou výrobných koeficientov a cien spotrebovaných výrobných služieb. 
 Štvrtá vyjadruje pomocou výrobných koeficientov rovnosť medzi množstvom výrobných služieb predaných na trhu a spotrebovaných pri výrobe jednotlivých spotrebných tovarov

 Walrasov zákon 
náhľad|Hrob Walrasa a jeho dcéry Marie Aline (1869-1942) na cintoríne Clarens vo švajčiarskom kantóne Vaud.
Walrasov zákon ako prvý vyjadril John Stuart Mill v jeho diele z roku 1844 Essays on Some Unsettled Questions of Political Economy. Walras popísal trh ako rozsiahly systém rovníc s rôznymi premennými pre ponuku a dopyt. 

V princípe hovorí, že ak existuje x trhov a všetky trhy okrem jedného sú v rovnováhe (x-1), musí byť v rovnováhe aj posledný trh. To znamená, že aj na tomto poslednom trhu sa musí dopyt rovnať ponuke.

 Diela 
 « De la propriété intellectuelle » in Journal des économistes (1859)
 L'Économie politique et la justice, examen critique et réfutation des doctrines économiques de M. P. J. Proudhon précédé d'une introduction à l'étude de la question sociale (1860) 
 « Paradoxes économiques I » in Journal des économistes (1860) 
 Théorie critique de l’impôt (1861)
 Les Associations populaires de consommation, de production et de crèdit (1865)
 La Bourse et le crédit (1867)
 Recherche de l’idéal social (1868) 
 « Principe d’une théorie mathématique de l'échange » in Journal des économistes (1874) 
 Éléments d’économie politique pure, ou théorie de la richesse sociale (1874)
 « Correspondance entre M. Jevons, professeur à Manchester, et M. Walras, professeur à Lausanne » in Journal des économistes (1874)
 Théorie mathématique de la richesse sociale (1883)Text
 Notice autobiographique de Léon Walras 1893. 
 Études d’économie sociale. Théorie de la répartition de la richesse sociale (1896)
 Études d’économie politique appliquée. Théorie de la production de la richesse sociale 1898. 
 « Théorie du crédit » in Revue d’économie politique (1896) 
 Sur les équations de la circulation (1899)
 « Cournot et l’économique mathématique » in La Gazette de Lausanne (1905)
 « La Paix par la justice sociale et le libre-échange » in Questions pratiques de législation ouvrière (1907)
 L'État et le chemin de fer (1875)
 Léon Walras, autobiographie (1908)
 « Économique et mécanique » in Bulletin de la Société vaudoise de sciences naturelles (1909)Text 

 Referencie 
 Lisý J. a kol.: Dejiny ekonomických teórií, ISBN 80-89047-60-2, IURA EDITION, 2003 

 Iné projekty 

 Externé odkazy 
 Biografia a hlavné diela 
 BIografia



Kategória:Francúzski ekonómovia